ໂຄວິດ-19 ເຮັດໃຫ້ທຸລະກິດສ່ວນໃຫຍ່ ໃນ ສປປ ລາວ ຂາດລາຍຮັບ ແຕ່ກໍມີບາງທຸລະກິດ ໄດ້ຮັບຜົນປະໂຫຍດ 
ໂຄວິດ-19 ທີ່ເຮັດໃຫ້ການປູກຝັງ ແລະລ້ຽງສັດຂະໜາດກາງ ແລະນ້ອຍ ເພື່ອສະໜອງຕະຫລາດພາຍໃນ ມີໂອກາດ ຂະຫຍາຍຕົວຫລາຍຂຶ້ນ. 
ການລະບາດຂອງພະຍາດໂຄວິດ-19 ໄດ້ສົ່ງຜົນກະທົບເຮັດໃຫ້ທຸລະກິດສ່ວນໃຫຍ່ ຂອງລາວ ຂາດລາຍຮັບ ຫລືມີລາຍຮັບຫລຸດລົງເມື່ອບໍ່ສາມາດສົ່ງສິນຄ້າອອກໄປຂາຍ ຕ່າງປະເທດໄດ້ ແຕ່ກໍມີບາງຂະແໜງການທີ່ຄອຍໄດ້ຮັບຜົນປະໂຫຍດຈາກມາດຕະການ ຫລຸດຜ່ອນການແຜ່ລະບາດຂອງພະຍາດໂຄວິດ-19 ໂດຍການປິດປະເທດ ຫລືແຂວງ ຕ່າງໆ ໄວ້ເປັນການຊົ່ວຄາວນີ້ ກິ່ງສະຫວັນມີ ລາຍງານເລື້ອງນີ້ ຈາກນັກຂ່າວຂອງພວກ ເຮົາ ທີ່ໄດ້ໂອ້ລົມກັບນັກທຸລະກິດດ້ານການປູກຝັງສອງທ່ານ ຢູ່ໃນນະຄອນຫລວງວຽງ ຈັນ ມາສະເໜີທ່ານ ໃນອັນດັບຕໍ່ໄປ ບັນດາທ່ານທີ່ຕິດຕາມຂ່າວອາດຈະໄດ້ຍິນເປັນປະຈໍາເນາະວ່າ ພະຍາດໂຄວິດ-19 ທີ່ ເກີດຈາກໄວຣັສໂຄໂຣນາສາຍພັນໃໝ່ນັ້ນ ເຮັດໃຫ້ເກືອບວ່າ ທຸກຂະແໜງ ການເສດຖະ ກິດຂອງລາວໄດ້ຮັບຜົນກະທົບຢ່າງໜັກ ພາຍຫລັງທີ່ມີການປິດປະເທດໄວ້ບໍ່ໃຫ້ຄົນເດີນ ທາງອອກເຂົ້າປະເທດ ເວັ້ນເສຍແຕ່ມີກໍລະນີ ຈໍາເປັນທີ່ສຸດເທົ່ານັ້ນ ໂດຍສະເພາະແມ່ນ ການຜະລິດສິນຄ້າກະສິກໍາ ເພື່ອສົ່ງອອກ ດັ່ງໃນກໍລະນີຂອງນັກທຸລິກິດຍິງຄົນນຶ່ງ ທີ່ປູກ ມັນຕົ້ນ ເພື່ອສົ່ງຂາຍໃຫ້ພໍ່ຄ້າຈີນ ແລະ ພໍ່ຄ້າໄທ ຊຶ່ງທ່ານນາງເລົ່າສູ່ຟັງວ່າ: ເພື່ອໃຫ້ຢູ່ລອດໄດ້ນັ້ນ ທ່ານນາງບອກວ່າ: ອີງຕາມບົດລາຍງານສັງລວມຂໍ້ສະເຫນີ ກ່ຽວກັບມາດຕະການ ແລະນະໂຍບາຍເພື່ອຫຼຸດ ຜ່ອນຜົນກະທົບ ແລະຟື້ນຟູເສດຖະກິດ ຈາກວິກິດການຂອງ COVID-19 ຂອງສະພາ ອຸດສາຫະກໍາ ແລະການຄ້າລາວແລ້ວ, ຂະແຫນງກະສິກໍາກວມເອົາ 15 7 ເປີເຊັນ ຂອງ ຍອດຜະລິດຕະພັນລວມພາຍໃນ ຫລື GDP ແລະ ກວມເອົາແຮງງານເກືອບຮອດ 70 ເປີເຊັນ ຂອງປະຊາກອນລາວ ຄ້າຍຄືກັນກັບຂະແຫນງອຸດສາຫະກໍາປຸງແຕ່ງ, ທ້າມກາງ ການລະບາດ ຂອງພະຍາດໂຄວິດ-19 ການຜະລິດອຸດສາຫະກໍາດ້ານການກະເສດແມ່ນ ໄດ້ຮັບຜົນກະທົບເຊັ່ນດຽວ ໂດຍສະເພາະແມ່ນທຸລະກິດກະສິກໍາ ແບບກະເສດ-ສັນຍາ ຍ້ອນການຢຸດສະຫງັກຂອງຕະຫຼາດທ່ອງທ່ຽວໃນເບື້ອງຕົ້ນ ແລະ ການຈໍາກັດການຂົນ ສົ່ງຜ່ານແຂວງ ຕໍ່ແຂວງ ແລະ ຜ່ານແດນ ເພື່ອສົ່ງອອກສິນຄ້າກະສິກໍາ ໄປປະເທດໃກ້ຄຽງ ພ້ອມກັນນັ້ນ ດັ່ງທີ່ວີໂອເອໄດ້ສະເໜີໄປເມື່ອມໍ່ໆມານີ້ ເຈົ້າໜ້າທີ່ຂັ້ນສູງທ່ານນຶ່ງ ໃນກະ ຊວງອຸດສາຫະກຳ ແລະການຄ້າຍອມຮັບວ່າ ການສົ່ງອອກຜົນຜະລິດກະສິກຳທີ່ລາວໄດ້ ຮັບສິດທິພິເສດທາງການຄ້າຈາກຈີນ ແມ່ນໄດ້ຮັບຜົນກະທົບ ຈາກການລະບາດຂອງເຊື້ອ ໄວຣັສ Covid-19 ທີ່ເຮັດໃຫ້ເກີດບັນຫາຫຍຸ້ງຍາກໃນການຂົນສົ່ງສິນຄ້າຂ້າມແດນ ໄປຫາ ປະເທດດັ່ງກ່າວ ແຕ່ວ່າ ກໍຍັງມີທຸລະກິດບາງຢ່າງ ໃນຂະແໜງການກະສິກໍາ ເຊັ່ນຜັກສົດ ແລະໝາກໄມ້ ກັບໄດ້ຮັບໂອກາດພັດທະນາຕົນເອງຂຶ້ນ ເມື່ອສິນຄ້າຈາກຕ່າງປະເທດ ເຊັ່ນ ໄທ ບໍ່ເຂົ້າ ສາມາດເຂົ້າມາແຂ່ງຂັນ ຢູ່ໃນຕະຫລາດພາຍໃນລາວ ແບບສະ ດວກສະບາຍໄດ້ແບບ ເມື່ອກ່ອນ ດັ່ງການໃຫ້ສໍາພາດ ຂອງນັກທຸລະກິດທ່ານນຶ່ງ ໃນເຂດເມືອງຫາດຊາຍຟອງ ທີ່ປູກຜັກ ແລະໝາກໄມ້ ແລະ ລ້ຽງປາ ເພື່ອສະ ໜອງ ໃຫ້ແກ່ຕະຫລາດພາຍໃນນະຄອນ ຫລວງວຽງຈັນ ເປີດເຜີຍສູ່ວີໂອເອຟັງວ່າ ມາດຕະການປິດປະເທດ ໃນຊ່ວງຫລາຍເດືອນ ຍ້ອນການລະບາດຢ່າງໜັກຂອງພະຍາດໂຄວິດ-19 ຢູ່ນີ້ ກໍເຮັດຜູ້ກ່ຽວມີໂອກາດຂະຫຍາຍ ການຜະລິດໄດ້ຫລາຍຂຶ້ນ ຊຶ່ງຜູ້ກ່ຽວເລົ່າສູ່ຟັງດັ່ງນີ້: ສະຫລຸບແລ້ວການລະບາດຂອງພະຍາດໂຄວິດ-19 ທີ່ພາໃຫ້ມີການປິດປະເທດ ແລະ ແຂວງຕ່າງໆ ຊຶ່ງສົ່ງຜົນເຮັດໃຫ້ການຂົນສົ່ງ ສິນຄ້າກະສິກໍາຂອງລາວ ປະ ສົບຄວາມຫຍຸ້ງ ຍາກນັ້ນ ແມ່ນເຮັດໃຫ້ການຜະລິດກະສິກໍາຂະໜາດໃຫຍ່ເພື່ອສົ່ງ ອອກ ໄດ້ຮັບຜົນກະທົບ ຢ່າງໜັກ ແຕ່ວ່າ ມັນຜັດເຮັດໃຫ້ທຸລະກິດຂະໜາດກາງ ແລະນ້ອຍໃນປະເທດ ມີໂອກາດ ໄດ້ພັດທະນາຕົນເອງ ເມື່ອບໍ່ມີຜົນຜະລິດກະສິກໍາຂອງປະເທດເພື່ອນບ້ານ ເຂົ້າມາແຂ່ງ ຂັນໃນຕະຫລາດພາຍໃນໄດ້ ຢ່າງສະບາຍ